ai4bharat/Pralekha huggingface dataset:
ప్రధాన మంత్రి కార్యాలయం
జబల్పుర్ లో ప్రాచీన సంగ్రామ్ సాగర్ పునరుద్ధరణ కోసం ప్రజలు సాగిస్తున్న ప్రయాసల ను ప్రశంసించినప్రధాన మంత్రి
జబల్ పుర్ లో ప్రాచీన సంగ్రామ్ సాగర్ ను పునరుద్ధరించే దిశ లో ప్రజలు సాగిస్తున్న ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు. జబల్ పుర్ లో ప్రాచీన సంగ్రామ్ సాగర్ ను పునరుద్ధరణ నిమిత్తం ప్రజలు శ్రమదానాని కి నడుం బిగించడం అత్యంత ప్రశంసనీయం గా ఉంది అని ఆయన అన్నారు. జబల్ పుర్ పార్లమెంట్ సభ్యుడు శ్రీ రాకేశ్ సింహ్ ట్వీట్ లకు శ్రీ నరేంద్ర మోదీ సమాధానాన్ని ఇచ్చారు. శ్రీ రాకేశ్ సింహ్ తన ట్వీట్ ల లో తాను ప్రజా ప్రతినిధులు, జబల్ పుర్ కలెక్టరు మరియు నగరపాలక సంస్థ యొక్క కమిశనరు ల తో కలసి సంగ్రామ్ సాగర్ పరిసర ప్రాంతాల ను సుందరీకరించేందుకు గాను సంగ్రామ్ సాగర్ ను పరిశీలించినట్లు తెలియ జేశారు.
ప్రధాన మంత్రి ఒక ట్వీట్ లో,
‘‘జబల్ పుర్ లో ప్రాచీన సంగ్రామ్ సాగర్ ను పునరుద్ధరించే దిశ లో ప్రజల శ్రమదానానికి ముందుకు వచ్చినటువంటి ప్రయాస ఏదైతే ఉందో అది చాలా ప్రశంసనీయమైందిగా ఉంది.’ అని పేర్కొన్నారు.
ప్రధాన మంత్రి కార్యాలయం
‘ మన్ కీ బాత్ ’ కార్యక్రమం కోసం ఆలోచనల ను తెలపవలసిందంటూ కోరినప్రధాన మంత్రి
రాబోయే ‘ మన్ కీ బాత్ ’  కార్యక్రమాని కి ప్రజలు వారు ముఖ్యమైనవి గా భావిస్తున్నటువంటి అంశాల పై వారి యొక్క అభిప్రాయాల ను తన దృష్టి కి తీసుకు రావాలంటూ ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ఆయా ఆలోచనల ను మైగవ్  , నమో ఏప్  ల ద్వారా వెల్లడి చేయవచ్చును; లేదా 1800-11-7800 కు డయల్ చేసి వారి యొక్క సందేశాన్ని రికార్డు చేయించుకొనేందుకు కూడా వీలు ఉంది.
‘ మన్ కీ బాత్ ’  కార్యక్రమం యొక్క 88వ భాగం 2022వ సంవత్సరం లో ఏప్రిల్ 24వ తేదీ నాడు ప్రసారం కానుంది.
మైగవ్  ఆహ్వానాన్ని గురించి తెలియజేస్తూ ప్రధాన మంత్రి ఒక ట్వీట్ లో -
‘‘క్షేత్ర స్థాయి లో పరివర్తన కు కారకులు అయినటువంటి వ్యక్తుల అసాధారణమైన కార్యాల ను #MannKiBaat  మాధ్యమం ద్వారా మనం అభినందిస్తూ వస్తున్నాం. ఆ కోవ కు చెందిన ప్రేరణాత్మక జీవన యాత్రల ను గురించి మీకు తెలుసా? వాటిని ఈ నెల 24వ తేదీ నాటి కార్యక్రమం కోసం వెల్లడి చేయండి. వాటిని గురించి మైగవ్ , నమో ఏప్  లకు రాయండి లేదా మీ యొక్క సందేశాన్ని రికార్డు చేయడం కోసం 1800-11-7800 కు డయల్ చేయగలరు.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
సైబర్ ముప్పు నుంచి కాపాడే సమర్థవంతమైన పరిష్కారాలు అందించే జాతీయ స్థాయి హాకథాన్ ‘కవచ్ -2023’ ని ఉమ్మడిగా ఆవిష్కరించిన ఏఐసీటీఈ, బీ పీ ఆర్ డి
భారతదేశ సైబర్ సంసిద్ధతను మరింత ముందుకు తీసుకువెళుతూ సైబర్ ముప్పు నుంచి కాపాడే సమర్థవంతమైన పరిష్కారాలు అందించే జాతీయ స్థాయి హాకథాన్ ‘కవచ్ -2023’ ఈరోజు ఆవిష్కృతమైంది. 21 వ శతాబ్దపు సైబర్ భద్రతను, సైబర్ నేరాల సవాళ్లను ఎదుర్కోవటానికి వీలైన కొత్త ఆలోచనలను, నవకల్పనలను గుర్తించటం దీని లక్ష్యం.
అఖిల భారత సాంకేతిక విద్యామండలి  ఛైర్మన్ డాక్టర్ టీజీ సీతారామ్ మీడియాతో మాట్లాడుతూ, సైబర్ ముప్పు నుంచి కాపాడే సమర్థవంతమైన పరిష్కారాలు అందించే విశిష్టమైన జాతీయ స్థాయి హాకథాన్ గా ‘కవచ్ -2023’ ని అభివర్ణించారు. దీన్ని ఎలక్ట్రానిక్స్ మంత్రిత్వశాఖలోని నవకల్పనల విభాగం, ఏఐసీటీఈ, హోమ్ మంత్రిత్వ శాఖలోని బ్యూరో ఆఫ్ పోలీస్ రీసెర్చ్ అండ్ డెవలప్ మెంట్ , ఇండియన్ సైబర్ క్రైం కోఆర్డినేషన్ సెంటర్  ఉమ్మడిగా నిర్వహించాయన్నారు. చట్టాన్ని అమలు చేసే ఏజెన్సీలకు, సామాన్య పౌరులకు ఎదురయ్యే 21 వ శతాబ్దపు సైబర్ సవాళ్ళను దీటుగా ఎదుర్కోవటానికి తగిన నవకల్పనల ఆలోచనలు, సాంకేతిక పరిష్కారాలు లభిస్తాయన్నారు.
బ్యూరో ఆఫ్ పోలీస్ రీసెర్చ్ అండ్ డెవలప్ మెంట్ డైరెక్టర్ జనరల్ శ్రీ బాలాజీ శ్రీవాస్తవ ఈ సందర్భంగా మాట్లాడుతూ, 36 గంటల పాటు సాగే ఈ కార్యక్రమం దేశవ్యాప్తంగా ఉన్న విద్యాసంస్థలకు చెందిన యువత, రిజిస్టర్ చేసుకున్న అంకుర సంస్థలు పాల్గొని సైబర్ భద్రతకు. సైబర్ నేరాల అదుపుకు అవసరమైన అత్యాధునిక సాంకేతిక పరిష్కార మార్గాలను కనుక్కోవటానికి వాటి సాంకేతిక పరిజ్ఞానాన్ని, నవకల్పనాత్మక నైపుణ్యాన్ని వినియోగిస్తాయి. సమర్థవంతమైన సైబర్ పర్యవేక్షణతో సైబర్ నేరాలను అరికడుతుంది.
ఏఐసీటీఈ వైస్ ఛైర్మన్ శ్రీ అభయ జేరే మాట్లాడుతూ, కవచ్-2023 ని రెండు దశలలో నిర్వహిస్తామన్నారు. మొదటిదశలో సమస్యలను వర్గీకరిస్తారు. నకిలీ వార్తలు/సోషల్ మీడియా, డార్క్ వెబ్, మహిళల భద్రత, ఫిషింగ్ కనిపెట్టటం, వీడియో అనలిటిక్స్/ సీసీటీవీ, అసభ్య వీడియోల గుర్తింపు, స్పామ్ అప్రమత్తత, మాల్వేర్ అనాలిసిస్/ డిజిటల్ ఫోరెన్సిక్స్ లాంటివి జనం ముందుంచుతామన్నారు. పాల్గొనటానికి ఆసక్తి చూపే వారు కృత్రిమ మేధ/ యంత్ర అధ్యయనం, అగ్మెంటెడ్ రియాలిటీ / వర్చువల్ రియాలిటీ వంటి అత్యాధునిక సాంకేతిక మార్గాల ద్వారా పరిష్కారాలు కనుక్కోవాల్సి ఉంటుంది. వాళ్ళ కాన్సెప్ట్స్ ను కవచ్-2023 పోర్టల్ లో ఉంచాలని సూచించారు.
హాకథాన్ ప్రారంభం సందర్భంగా ఇండియన్ సైబర్ క్రైం కోఆర్డినేషన్ సెంటర్  సీఈవో శ్రీ రాజేశ్ కుమార్ మాట్లాడుతూ, డిజిటల్ నేరాల సమయంలో హాకథాన్ ప్రాధాన్యాన్ని వివరించారు. కవచ్-2023 గ్రాండ్ ఫినాలే 36 గంటల మెగా ఈవెంట్ గా ఉంటుందన్నారు. దేశవ్యాప్తంగా విద్యాసంస్థల నుంచి ఎంపిక చేసిన యువతతోబాటు అంకుర సంస్థలు పాల్గొని తమ సాంకేతిక పరిజ్ఞానాన్ని, నవకల్పనాత్మక నైపుణ్యాలతో సమస్యలకు పరిష్కార మార్గాలు కనుక్కుంటాయని, విజేత జట్టుకు 20 లక్షల రూపాయలు బహుమతిగా అందజేస్తామని చెప్పారు.
రక్షమంత్రిత్వశాఖ డైరెక్టర్ శ్రీమతి రేఖా లోధాని మాట్లాడుతూ, ఇందులో పాల్గొన్నవారు సమర్పించిన కాన్సెప్ట్ లను సంబంధిత అంశాలలో నిపుణులైనవారు పరిశీలిస్తారు. గ్రాండ్ ఫినాలే లో అత్యంత నవకల్పనాత్మకంగా ఉన్నట్టు ఎంపిక చేసిన అంశానికి సంబంధించిన జట్టు తాము చూపిన పరిష్కార మార్గాన్ని వివరించి అది సాంకేతికంగా ఎలా అమలు చేయటానికి సాధ్యమవుతుందో ఆచారణాత్మకంగా చూపించాల్సి ఉంటుందన్నారు. ఉత్తమ ఆలోచన సమర్పించిన జట్టును జ్యూరీ సభ్యులు విజేతగా ప్రకటిస్తారు.
ప్రధాన మంత్రి కార్యాలయం
పునరుద్ధరించిన జలియన్వాలా బాగ్ స్మారక ప్రాంగణాన్ని ఆగస్టు 28న జాతికి అంకితం చేయనున్న ప్రధానమంత్రి
స్మారకం వద్ద మ్యూజియం గ్యాలరీలు కూడా ప్రధాని చేతులమీదుగా ప్రారంభం
పునరుద్ధరించిన జలియన్వాలా బాగ్ స్మారక ప్రాంగణాన్ని ప్రధానమంత్రి శ్రీ నరేంద్ర మోదీ 2021 ఆగస్టు 28న సాయంత్రం 6:25 గంటలకు వీడియో కాన్ఫరెన్స్ ద్వారా జాతికి అంకితం చేస్తారు. దీంతోపాటు స్మారకం వద్ద నిర్మించిన మ్యూజియం గ్యాలరీలను కూడా ఆయన ప్రారంభిస్తారు. ఈ ప్రాంగణం నవీకరణలో భాగంగా ప్రభుత్వం చేపట్టిన పలు అభివృద్ధి కార్యక్రమాల వివరాలు కూడా ఇక్కడ ప్రదర్శించబడతాయి.
ఇప్పటిదాకా చేపట్టిన చర్యలు
నిరుపయోగ భవనాలతోపాటు అవసరాలకు తగినట్లు వాడనివాటిని తిరిగి వాడుకునే సానుకూల పునర్వినియోగ విధానంలో నాలుగు మ్యూజియం గ్యాలరీలను సృష్టించారు. ఆ కాలంలో పంజాబ్లో చోటు చేసుకున్న ఉదంతాల చారిత్రక ప్రాధాన్యాన్ని ఈ గ్యాలరీలు చాటిచెబుతాయి. ఇందుకోసం దృశ్య-శ్రవణ సమ్మేళన సాంకేతిక పరిజ్ఞానంతోపాటు ప్రొజెక్షన్ మ్యాపింగ్, 3డి రెప్రంజెంటేషన్, శిల్ప-చిత్రరూపాలతో ఏర్పాట్లు చేశారు. అలాగే 1919 ఏప్రిల్ 13నాటి సంఘటనలను కళ్లకు కట్టినట్లు చూపడం కోసం ‘సౌండ్ అండ్ లైట్’ ప్రదర్శన కూడా ఉంటుంది.
ఇవేకాకుండా ఈ ప్రాంగణంలో అనేక అభివృద్ధి కార్యక్రమాలు కూడా చేపట్టబడ్డాయి. పంజాబ్ స్థానిక వాస్తుశైలిలో వారసత్వ సంపద పునరుద్ధరణ పనులు కూడా విస్తృతంగా నిర్వహించారు. ఇందులో భాగంగా అమరవీరుల బావిని మరమ్మతు చేసి, వినూత్న అదనపు నిర్మాణంతో పునరుద్ధరించారు. బాగ్ మధ్యలోని జ్వాల స్మారకాన్ని కూడా మరమ్మతుచేసి, పునరుద్ధరించారు. అక్కడి వనరును తామర తటాకంగా రూపుదిద్ది, రెండువైపులా దారిని మరింత మెరుగ్గా తీర్చిదిద్దారు. అనేక కొత్త, ఆధునిక సదుపాయాలను కూడా కల్పించారు. సముచిత సూచికలతో నడక మార్గాలను కొత్తగా రూపొందించారు. వ్యూహాత్మక ప్రదేశాల్లో విద్యుత్ వెలుగులు ఏర్పాటు చేశారు. స్థానిక మొక్కలతో ఆ ప్రదేశం మొత్తాన్ని, కట్టడ సహితంగా తోట అంతటా శ్రవణ పరికరాలు ఏర్పాటు చేశారు. రక్షిత ప్రదేశాన్ని, అమర జ్యోతిని, జెండా వేదిక తదితరాల కోసం కొత్త ప్రదేశాలను కూడా అభివృద్ధి చేశారు.
ప్రధానమంత్రి రాక నేపథ్యంలో కేంద్ర సాంస్కృతిక శాఖ, గృహ-పట్టణ వ్యవహారాల శాఖ మంత్రులు, సాంస్కృతిక శాఖ సహాయమంత్రి, పంజాబ్ రాష్ట్ర గవర్నర్, ముఖ్యమంత్రిసహా హర్యానా, ఉత్తరాఖండ్, హిమాచల్ ప్రదేశ్ ముఖ్యమంత్రులతోపాటు పంజాబ్ నుంచి పార్లమెంటు ఉభయసభలకు ప్రాతినిధ్యం వహిస్తున్న ఎంపీలు, జలియన్ వాలా బాగ్ నేషనల్ మెమోరియల్ ట్రస్ట్ సభ్యులు, తదితరులు ఈ కార్యక్రమంలో పాల్గొంటారు.
హోం మంత్రిత్వ శాఖ
జాతీయ విపత్తుల ప్రతిస్పందన నిధికి, వ్యక్తులు లేదా సంస్థలు సాయం అందించేందుకు కేంద్ర ప్రభుత్వం అనుమతి
వ్యక్తులు లేదా సంస్థల నుంచి ఆర్థిక సాయం పొందేందుకు జాతీయ విపత్తుల ప్రతిస్పందన నిధి కి కేంద్ర ప్రభుత్వం అనుమతినిచ్చింది. విపత్తుల నిర్వహణ కోసం సాయం పొందొచ్చంటూ, విపత్తుల నిర్వహణ చట్టం-2005లోని సెక్షన్ 46 ప్రకారం అనుమతినిచ్చింది. ఈ క్రింది ఏదైనా పద్ధతి ద్వారా ఈ సాయం ఉండాలి:
ఎ. భౌతిక పత్రాల ద్వారా: “పీఏవో , ఎంహెచ్ఏ”, న్యూదిల్లీ పేరిట ఉండాలి. "ఎన్డీఆర్ఎఫ్కు సాయం" అని ఆ పత్రం వెనుక రాయవచ్చు.
బి. ఆర్టీజీఎస్/నెఫ్ట్/యూపీఐ ద్వారా: "ఎన్డీఆర్ఎఫ్కు సాయం" అని సూచిస్తూ, ఆర్టీజీఎస్ లేదా నెఫ్ట్ ద్వారా పంపవచ్చు. ఖాతా సంఖ్య.10314382194, ఐఎఫ్ఎస్సీ కోడ్ SBIN0000625, స్టేట్ బ్యాంక్ ఆఫ్ ఇండియా, సెంట్రల్ సెక్రటేరియట్ బ్రాంచ్, న్యూదిల్లీ ఖాతాలో జమ చేయాలి.
సి. భారత్కోష్ పోర్టల్ https://bharatkosh.gov.in ద్వారా, నెట్ బ్యాంకింగ్ లేదా డెబిట్ లేదా క్రెడిట్ కార్డు లేదా యూపీఐ ద్వారా సాయం అందించవచ్చు. అందుకు కింది పద్ధతులు అనుసరించాలి.
i. https://bharatkosh.gov.in హోంపేజీలోని 'క్విక్ పేమెంట్' ఆప్షన్ మీద క్లిక్ చేయాలి.
ii. తర్వాతి పేజీలో, మంత్రిత్వ శాఖగా హోంమంత్రిత్వ శాఖను ఎంచుకోవాలి. పర్పస్ ఆప్షన్లో 'ఎన్డీఆర్ఎఫ్కు సాయం' అని పేర్కొనాలి. దీని తర్వాత చెల్లింపు ప్రక్రియను వెబ్సైట్ ప్రారంభిస్తుంది.
(Visitor Counter : 213
మంత్రిమండలి
భారతదేశానికి మరియు బ్రూనే దారుస్సలామ్ కు మధ్య పన్నుల కు సంబంధించిన సమాచారం ఆదాన ప్రదానం తో పాటు పన్నుల వసూలులో సహాయం అందజేసుకోవడానికి సంబంధించిన ఒప్పందం పై సంతకాలకు, ఆ ఒప్పందం అనుమోదానికి ఆమోదం తెలిపిన మంత్రివర్గం
భారతదేశానికి మరియు బ్రూనే దారుస్సలామ్ కు మధ్య పన్నులకు సంబంధించిన సమాచారం ఆదాన ప్రదానం తో పాటు పన్నుల వసూలు లో పరస్పరం సహాయాన్ని ఇచ్చి పుచ్చుకోవడానికి సంబంధించిన ఒప్పందం పై సంతకాలకు మరియు ఆ ఒప్పందం అనుమోదానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఈ ఒప్పందం లో భాగంగా అందుకొన్న సమాచారాన్ని గోప్యంగా ఉంచుతారు. ఇటువంటి సమాచారాన్ని మదింపు, సేకరణ, ఎన్ఫోర్స్మెంట్, ప్రాసిక్యూషన్ లేదా అపీళ్ల నిర్ధారణకు సంబంధించిన వ్యక్తులకు లేదా ప్రాధికార సంస్థలకు  మాత్రమే వెల్లడించడం జరుగుతుంది.
సమాచారాన్ని పంపిస్తున్న దేశం యొక్క ముందస్తు లిఖిత పూర్వక సమ్మతితోనే ఏ వ్యక్తికైనా లేదా ఎన్టిటి కైనా లేదా ప్రాధికార సంస్థకైనా సమాచారాన్ని వెల్లడించేందుకు వీలు ఉంటుంది.
ఆయా కేసుల కేటగిరీలను బట్టి భారతదేశానికి మరియు బ్రూనే కు మధ్య సమాచారం ఆటోమేటిక్ ఎక్స్ చేంజ్ కు ఈ ఒప్పందం వీలు కల్పిస్తుంది.
అంతేకాకుండా రెండు దేశాల మధ్య టాక్స్ రెవెన్యూ క్లెయిమ్ ల వసూలులో కూడా ఈ ఒప్పందం తన వంతు సహాయాన్ని అందిస్తుంది.
రెండు దేశాలకు చెందిన సంబంధిత చట్టాల ప్రకారం పూర్తి చేసుకోవలసినటువంటి విధానాలు పూర్తి అయ్యాయని నోటిఫై చేసిన నాటి నుండి ఈ ఒప్పందం అమలులోకి వస్తుంది.
ఈ ఒప్పందం ఫలితంగా పన్ను ఎగవేత లకు మరియు పన్ను చెల్లించకుండా తప్పించుకొనే ధోరణులకు అడ్డుకట్ట వేయడం వీలుపడుతుందని ఆశిస్తున్నారు.
ఈ ఒప్పందం వల్ల ఎటువంటి ఆర్థిక భారం ఉండదు. ఒప్పందం లోని 9వ అధికరణం ప్రకారం అసాధారణ వ్యయాలు 500 యుఎస్ డాలర్ల కు మించిన పక్షంలో మాత్రమే ఆ వ్యయాన్ని భారత ప్రభుత్వం భరిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.15 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.51 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,15,92,325
|
|
అందుబాటులోని నిల్వలు
|
|
6,51,69,130
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.15 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.51 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
ఝార్ ఖండ్లో లాతెహార్ జిల్లా లో మునక కారణం గా ప్రాణనష్టం సంభవించడం పట్ల సంతాపాన్నివ్యక్తం చేసిన ప్రధాన మంత్రి
ఝార్ ఖండ్ లోని లాతెహార్ జిల్లా లోమునక కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
‘‘ఝార్ ఖండ్ లోని లాతెహార్ జిల్లా లోమునక కారణం గా ప్రాణనష్టం సంభవించిందని తెలిసి దిగ్భ్రాంతి కి లోనయ్యాను. ఈ దు:ఖ ఘడియ లో ఆప్తులను ఎడబాసి శోకిస్తున్న కుటుంబాల కు ఇదే సంతాపం: ప్రధాన మంత్రి @narendramodi’’ అని ఒక ట్వీట్ లో ప్రధాన మంత్రి పేర్కొన్నారు.
ఆర్థిక మంత్రిత్వ శాఖ
ప్రపంచ బ్యాంక్-ఐఎంఎఫ్ 103 వ సమావేశ అభివృద్ధి కమిటీ సమావేశంలో పాల్గొన్నఆర్థిక మంత్రి శ్రీమతి నిర్మలా సీతారామన్
ఈ రోజు జరిగిన ప్రపంచ బ్యాంక్-ఐఎంఎఫ్ అభివృద్ధి కమిటీ 103 వ సమావేశంలో వీడియో కాన్ఫరెన్సింగ్ ద్వారా కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ పాల్గొన్నారు.
ప్రపంచ బ్యాంక్ గ్రూప్  అందించే రుణ ఉపశమనం,కోవిడ్-19 మహమ్మారి, అభివృద్ధి చెందుతున్న దేశాలకు అవసరమైన సంఖ్యలో సకాలంలో వాక్సిన్ ను అందుబాటులోకి తీసుకుని వచ్చే అంశంలో ప్రపంచ బ్యాంక్ గ్రూప్ మద్దతు, కోవిడ్-19 నుంచి తేరుకుని స్థితిస్థాపక పునరుద్ధరణ దిశగా సాగుతున్న ప్రయత్నాలకు సహకరించడం లాంటి అంశాలను సమావేశంలో చర్చించారు.
సమావేశంలో ప్రసంగించిన శ్రీమతి నిర్మలా సీతారామన్ కోవిడ్ బారిన పడిన ఆర్ధికవ్యవస్థలను, ప్రజలను రక్షించడానికి ప్రతి ఒక్కరూ ప్రయత్నిస్తున్నారని అన్నారు. కోవిడ్ తీవ్రతను తగ్గించి ఆర్ధిక వ్యవస్థపై దీని ప్రభావం లేకుండా చూడడానికి ప్రభుత్వం అనేక చర్యలను అమలు చేసిందని ఆమె వివరించారు. ఆర్ధిక సామాజిక సమస్యలు ఎదురుకాకుండా చూడడానికి గత ఏడాది కాలంగా అనేక ఆర్ధిక ప్యాకేజీలను అమలు చేశామని శ్రీమతి నిర్మలా సీతారామన్ వివరించారు.
జిడిపిలో 13% కంటే ఎక్కువ మొత్తంలో ప్రభుత్వం 27.1 ట్రిలియన్ రూపాయల విలువ చేసే ఆత్మ నిర్భర్ ప్యాకేజీలను ప్రకటించామని సభ్యులకు శ్రీమతి నిర్మలా సీతారామన్ వివరించారు. పేదలను ఆదుకోవడంతో పాటు ఆర్ధిక సంస్కరణలను అమలు చేయాలన్న లక్ష్యంతో ఈ ప్యాకేజీలను రూపొందించాలని ఆమె తెలిపారు.
కోవిడ్ నేపథ్యంలో ప్రపంచ బ్యాంక్ గ్రూప్ తొలిసారిగా 100 బిలియన్ అమెరికా డాల్లర్ల విలువ చేసే ఆర్ధిక సహకారం అందించడం పట్ల శ్రీమతి నిర్మలా సీతారామన్ హర్షం వ్యక్తం చేశారు. అభివృద్ధి చెందుతున్న దేశాలకు వాక్సిన్ సకాలంలో అందుబాటులోకి వచ్చేలా చూడడానికి ప్రపంచ బ్యాంక్ గ్రూప్ చర్యలను తీసుకున్నదని మంత్రి అన్నారు. ఈ విషయంలో ప్రపంచ ఆరోగ్య సంస్థ, గావిలతో ప్రపంచ బ్యాంక్ గ్రూప్ సమన్వయంతో పనిచేసిందని ఆమె పేర్కొన్నారు.
రైల్వే మంత్రిత్వ శాఖ
కోవిడ్ ముందు కాలంతో పోలిస్తే కోవిడ్ సవాళ్ళ నడుమ భారతీయ రైల్వే ప్రస్తుతం 65% మెయిల్ ఎక్స్ప్రెస్ రైళ్ళను నడుపుతోంది
కోవిడ్ ముందు కాలంలో నడిచిన 1768 మెయిల్/ ఎక్స్ప్రెస్తో పోలిస్తే ప్రస్తుతం రోజూ 1138 మెయిల్/ ఎక్స్ప్రెస్, పండుగ రైళ్ళను నడుపుతున్న భారతీయ రైల్వేలు
భారతీయ రైల్వేలలో మొత్తం 4807 సబర్బన్ రైల్ సేవలు నడుస్తున్నాయి
జనవరి మాసంలో ఇప్పటి వరకూ 115 మెయిల్/ ఎక్స్ప్రెస్ రైళ్ళను నడిపేందుకు ఆమోద ముద్ర
దేశంలోని అన్ని ముఖ్యమైన ప్రదేశాలకూ ఈ రైళ్ళ ద్వారా అనుసంధానం
కోవిడ్ సవాళ్ళు ఉన్నప్పటికీ రైళ్ళు నడుస్తున్నాయి
మరిన్ని రైళ్ళను నడపాల్సిన అవసరంపై నిరంతర సమీక్
కోవిడ్ సవాళ్ళను తట్టుకొని భారతీయ రైల్వేలు మొత్తం 1138 పండుగలకు ఎక్స్ప్రెస్ రైళ్ళు సహా మెయిల్/ ఎక్స్ప్రెస్ రైళ్ళను భారతీయ రైల్వేలకు చెందిన భిన్న జోన్లలో నడుపుతోంది. దేశవ్యాప్తంగా ఉన్న అన్ని గమ్య స్థానాలు కూడా ప్రత్యేక రైళ్ళతో అనుసంధానం అయి ఉన్నాయి. మరిన్ని రైళ్ళను నడిపాల్సిన అవసరాన్ని గురించి ఎప్పటికప్పుడు సమీక్ష నిర్వహిస్తోంది.
కోవిడ్ ముందు కాలంలో భారతీయ రైల్వేలు రోజుకు సగటున 1768 మెయిల్/ ఎక్స్ప్రెస్ రైళ్ళను నడుపుతోంది.
జనవరి మాసం 2021కు మొత్తం 115 మెయిల్/ ఎక్స్ ప్రెస్ రైళ్ళను నడిపేందుకు ఆమోదించడం గమనార్హం.
అదనంగా, ప్రస్తుతం భారతీయ రైల్వేలు రోజుకు 4807 సబర్బన్ రైలు సర్వీసులు వివిధ భారతీయ రైల్వే జోన్లలో నడుపుతోంది. కోవిడ్ ముందు సమయంలో సగటున 5881 సబర్బన్ రైళ్ళను నడిపింది.
ఇవే కాకుండా, 196 పాసింజర్ రైల్ సేవలను భారతీయ రైల్వేలు నడుపుతోంది. కోవిడ్ ముందు కాలంలో దేశవ్యాప్తంగా 3634 ప్యాసింజర్ రైళ్ళు నడిచేవి.
ప్రధాన మంత్రి కార్యాలయం
డబ్ల్యుఎయు 20 నైరోబి 2021 లో పతకాల నుగెలిచిన వ్యాయామ క్రీడాకారుల కు అభినందన లు తెలిపిన ప్రధాన మంత్రి
వరల్డ్ అండర్ 20 ఎథ్ లెటిక్స్ చాంపియన్ శిప్ నైరోబి 2021 లో పతకాల ను గెలచుకొన్న వ్యాయామ క్రీడాకారుల కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
‘‘వేగం పుంజుకొని సఫలత ను సాధించడం! డబ్ల్యుఎయు నైరోబి 2021 లో రెండు రజత పతకాల తో పాటు ఒక కాంస్య పతకాన్ని మాతృభూమి కి తీసుకువస్తున్న మన వ్యాయామ క్రీడాకారుల కు ఇవే అభినందన లు. యావత్తు భారతదేశం లో వ్యాయామ క్రీడలు లోక ప్రియత్వాన్ని సంపాదించుకొంటున్నాయి. మరి ఇది రాబోయే కాలాల కు ఒక గొప్ప సంకేతం గా కూడా ఉంది. కఠోరం గా పరిశ్రమిస్తున్న మన ఎథ్ లీట్ లకు ఇవే శుభాకాంక్ష లు’’ అని ప్రధాన మంత్రి ఒక ట్వీట్ లో పేర్కొన్నారు.
రక్షణ మంత్రిత్వ శాఖ
సముద్ర సేతు తదుపరి దశను ప్రారంభించిన నావికాదళం
విదేశాలో ఉన్న భారత పౌరలను తరలించటానికి సముద్ర సేతు తదుపరి దశను 2020 జూన్ 1న భారత నావికాదళం ప్రారంభిస్తోంది. ఈ దశలో భాగంగా భారత నావికాదళ నౌక జలాశ్వ శ్రీలంకలోని కొలంబో నుంచి తమిళనాడులోని తూత్తుకుడికి 700 మందిని తరలిస్తుంది. ఆ తరువాత మాల్దీవులలోని మాలె నుంచి తూత్తుకుడికి మరో 700 మందిని తరలిస్తుంది.
భారత నావికాదళం ఇంతకు ముందు చేపట్టిన తరలింపుల ద్వారా ఇప్పటికే 1,488 మంది భారత జాతీయులను మాలె నుంచి కొచ్చికి తీసుకొచ్చింది. శ్రీలంక, మాల్దీవులలోని భారత కార్యాలయాలు తరలించాల్సిన భారత జాతీయుల జాబితాలు తయారు చేసి వాళ్ళకు అవసరమైన వైద్య పరీక్షలు నిర్వహించిన మీదట నౌకలు ఎక్కిస్తున్నాయి. నౌకలో కూడా భౌతిక దూరం పాటించటం లాంటి జాగ్రత్తలు పాటింపజేస్తున్నారు. ప్రయాణ సమయంలో వారందరికీ ప్రాథమిక సౌకర్యాలతోబాటు వైద్య సదుపాయాలు కూడా కల్పిస్తున్నారు.
తూత్తుకుడిలో దిగినవారిని రాష్ట్ర ప్రభుత్వ అధికారుల రక్షణకు అప్పగిస్తారు. ఈ కార్యకలాపాలన్నిటినీ విదేశాంగ వ్యవహారాల మంత్రిత్వశాఖ, హోం మంత్రిత్వ శాఖ, ఆరోగ్య మంత్రిత్వ శాఖ కేంద్ర, రాష్ట్ర ప్రభుత్వాల వివిధ ఏజెన్సీలు సమన్వయం చేస్తాయి.
కార్పొరేట్ వ్యవహారాల మంత్రిత్వ శాఖ
నేశనల్ కంపెనీ లా అపెలిట్ ట్రైబ్యూనల్ లో అదనం గా మూడు జుడిశల్ మెంబర్ ల పోస్టు లతో పాటు టెక్నికల్ మెంబర్ల పోస్టు లు మూడిటి ని ఏర్పాటు చేసేందుకు ఆమోదం తెలిపిన మంత్రివర్గం
నేశనల్ కంపెనీ లా అపెలిట్ ట్రైబ్యూనల్ లో అదనం గా జుడిశల్ మెంబర్ ల పోస్టు లు మూడిటి ని, అలాగే టెక్నికల్ మెంబర్ ల పోస్టులు మూడిటి ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఈ పదవులు లెవెల్ 17  మరియు ఇతర మాన్య భత్యాల తో ఏర్పాటు కానున్నాయి. దీని తో ప్రతి ఒక్క సంవత్సరం మొత్తం 2,27,82,096 రూపాయల  ఆర్థిక భారం పడుతుంది.
వీటి తో ఎన్ సిఎల్ ఎటి.. ఫైనాన్స్ యాక్టు, 2017, కంపెనీస్ యాక్టు, ఐబిసి, 2016 ల ప్రకారం లభించిన శాసనాదేశాన్ని.. పాటించవలసివస్తుంది. అలాగే నిర్దేశించిన గడువు లోగా కేసుల పరిష్కారాని కి పూచీపడవలసివుంటుంది.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
దేశంలో ఈ-వ్యర్థాల నిర్వహణ
ఈ-వ్యర్థాల  నిబంధనలు, 2016 ప్రకారం, ఇరవై ఒక్క  రకాల ఎలక్ట్రికల్, ఎలక్ట్రానిక్ పరికరాలు  నోటిఫై చేయబడ్డాయి. ఇవి వాడకం తరువాత ఈ-వ్యర్థాలుగా మారుతాయని ఈఈఈలో తెలియజేయడమైనది. ఈ-వ్యర్థాల ఉత్పత్తిని ఇన్పుట్ డేటా FY 2017 - 18 నుండి, జాతీయ స్థాయిలో మాత్రమే అందుబాటులో ఉంటుంది. జాతీయ స్థాయి ఈ-వ్యర్థాల ఉత్పత్తికి సంబంధించిన సమాచారం 2017-18, 2018-19 మరియు 2019-20 ఆర్థిక సంవత్సరానికి సంవత్సరాల వారీగా అందుబాటులో ఉంది. ఆ వివరాలు దిగువ పట్టికలో తెలియజేయడమైనది:
|
|
క్రమ సంఖ్య
|
|
ఆర్థిక సంవత్సరం
|
|
ఉత్పత్తి 
|
|
1.
|
|
2017-2018
|
|
7,08,445
|
|
2.
|
|
2018-2019
|
|
7,71,215
|
|
3.
|
|
2019-2020
|
|
10,14,961.2
ప్రమాదకర మరియు ఇతర వ్యర్థాల దిగుమతి మరియు ఎగుమతి మంత్రిత్వ శాఖ ద్వారా నోటిఫై చేయబడిన ప్రమాదకర మరియు ఇతర వ్యర్థాల  నియమాలు, 2016 ప్రకారం ఈ-వ్యర్థాలు నియంత్రించబడుతుంది. ప్రభుత్వం 04-04-2016 నుండి దేశంలో ఈ-వ్యర్థాల దిగుమతిని నిషేధించింది, ఈ నిబంధనలలోని షెడ్యూల్ VI లో ఈ-వ్యర్థాలను జాబితా చేసింది. గత సంవత్సరాల్లో దేశంలో ఈఈఈ అమ్మకాలు పెరగడం వల్ల ఈ-వ్యర్థాల ఉత్పత్తి పెరిగింది. పర్యావరణం, అటవీ & వాతావరణ మార్పుల మంత్రిత్వ శాఖ సహాయ మంత్రి శ్రీ అశ్విని కుమార్ చౌబే ఈరోజు రాజ్యసభలో అడిగిన ఒక ప్రశ్నకు సమాధానంగా ఈ సమాచారాన్ని అందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ముప్పై మీటర్ల టెలిస్కోప్ ప్రాజెక్టుపై నోబెల్ గ్రహీతతో కలిసి పనిచేసిన భారతీయ ఖగోళశాస్త్రవేత్తలు
30 మీటర్ల టెలిస్కోపు  ప్రాజెక్టు, కాల్టెక్, అలాగే కాలిఫోర్నియా, కెనడా, జపాన్, చైనా, ఇండియా విశ్వవిద్యాలయాల
మధ్య అంతర్జాతీయ భాగస్వామ్యంగల ప్రాజెక్టు.
2020 సంవత్సరంలో ఫిజిక్స్లో నోబెల్ బహుమతి పొందిన ప్రొఫెసర్ ఆండ్రియా ఘెజ్ భారతీయ ఖగోళ శాస్త్రవేత్తలతో అత్యంత సన్నిహితంగా కలిసి టెలిస్కోపు సంకేతాలను ప్రాసెస్లేదా సంఘటితపరిచే పరికరాలరూపకల్పనలో సన్నిహితంగా కలిసి పనిచేశారు. హవాయిలోని మౌనకియాలో ఈ 30 మీటర్ల టెలిస్కోపు ఏర్పాట కానుంది. ఇది ఖగోళరహస్యాలను కనుగొనడంలో విప్లవాత్మకం కానుంది.
దీనితోపాటు , ప్రొఫెసరె ఘెజ్ , ప్రొఫెసర్ రోజెర్ పెన్రోజ్, ప్రొఫెసర్ రీన్హార్డ్ గెన్జెల్తో కలిసి ఒక అదృశ్య భారీ వస్తువు మన గెలాక్సీ మధ్యలో ఉన్న నక్షత్రాల కక్ష్యలను నియంత్రిస్తుందని గుర్తించారు. ఈ ఆవిష్కరణలకు ఈ ఏడాది వీరు నోబెల్ పురస్కారానికి ఎంపికయ్యారు. ప్రొఫెసర్ఘెజ్ ఇందుకు సంబంధించిన పరికరాల అభివృద్ధిలో , టిఎంటి సైన్సు అభివృద్ధిలో భాగస్వామ్యం వహించారు.ఈ టిఎంటి అబ్జర్వేటరీ తదుపరి తరం అబ్జర్వేటరీగా చెప్పుకోవచ్చు. అడాప్టివ్ ఆప్టిక్స్ వంటి సాంకేతిక పరిజ్ఞానాన్ని ఉపయోగించి ఇందుకు అవసరమైన సాంకేతిక పరిజ్ఞానాల అభివృద్ధి కృషిలో ప్రొఫెసర్ ఘెజ్ పాలుపంచుకుంటూ వస్తున్నారు.
30 మీటర్ల విశాలమైన ఈ టెలిస్కోపు ప్రాజెక్టుకు కాల్టెక్, కాలిఫోర్నియా, కెనడా, జపాన్, చైనా, ఇండియా విశ్వవిద్యాలయాలతో అంతర్జాతీయ భాగస్వామ్యం పెట్టుకుంది. ఇండియాలో ఇది డిపార్టమెంట్ ఆఫ్ సైన్స్ అండ్ టెక్నాలజీ , డిపార్టమెంట్ ఆఫ్ అటామిక్ ఎనర్జీ ద్వారా భాగస్వామ్యం కలిగి ఉంది. భారతదేశానికి చెందిన ఖగోళ శాస్త్రవేత్తలైన ఇండియన్ ఇన్స్టిట్యూట్ ఆఫ్ ఆస్ట్రోఫిజిక్స్ డైరక్టర్ డాక్టర్ అన్నపూర్ణి సుబ్రమణియం, ఆర్యభట్ట రిసెర్చ్ ఇన్స్టిట్యూట్ ఆఫ్ అబ్జర్వేషనల్ సైన్స్ కు చెందిన డాక్టర్ శశిభూషణ్ పాండే, అలాగే ఎంతో మంది ఖగొళ శాస్త్రవేత్తలు టిఎంటి ప్రాజెక్టు అభివృద్ధికి సంబంధించిన పరిశొధన కార్యకలాపాలలో పాలుపంచుకున్నారు.
ఫలిలతంగా పలు ఇతర పత్రాలతోపాటు ప్రాముఖ్యతగల రెండు పత్రాలు రూపుదిద్దుకున్నాయి. శాస్త్రీయ అవకాశాలు
TMT కోసం ఇన్ఫ్రారెడ్ ఇమేజింగ్ స్పెక్ట్రోగ్రాఫ్  అని పిలువబడే మొదటి తరం పరికరం శాస్త్రీయ అవకాశాలు, అనుకరణలు, 2016 లో SPIE ప్రొసీడింగ్స్లో ఒకదానిలో వివరించడం జరిగింది.విశాల విశ్వంలోని ఎన్నో తెలియని రహస్యాలను తెలుసుకునేందుకు ప ఐఆర్ఐఎస్, టిఎంటిల పరిశోధన సామర్ధ్యాన్ని ఇది తెలియజేస్తుంది.శాస్త్రవేత్తలు అధునాతన డాటా మేనేజ్మెంట్ వ్యవస్థ అవసరాన్ని , డాటాతగ్గింపు పైప్లైన్ గురించి ఇందులో ప్రముఖంగా ప్రస్తావించారు.
ఇలాగే మరో జర్నల్ అస్ట్రానమీ , ఆస్ట్రోఫిజిక్స్లో 2015లో ప్రచురితమైన వ్యాసంలో , టిఎంటి ని ఉపయోగించి వివిధ గాలాక్టిక్, ఎక్స్ట్ ట్రా గెలాక్టిక్ పదార్ధాలను టిఎంటి ని ఉపయోగించి భవిష్యత్ మల్టీ మెసింజర్ అస్ట్రానమీని అత్యద్భుతంగా ఉపయోగించుకోవడం గురించి కూడా ప్రస్తావించడం జరిగింది.ప్రొఫెసర్ ఘెజ్తో కలసి ఎందరో భారతీయ శాస్త్రవేత్తలు ఇందులో భాగస్వాములుగా ఉన్నారు.
ముప్పై మీటర్ల టెలిస్కోపు శస్త్రీయ విజ్ఞానాన్ని మరింత ముందుకు తీసుకుపోయేందుకు ఉద్దేశించినది. అలాగే భాగస్వామ్య దేశాలతో, ప్రజలతో మరింత సన్నిహిత సంబంధాలను పెంపొందించేందుకు ఉద్దేశించినది. ఇందులో భారతీయ ఖగోళ శాస్త్రవేత్తలు ప్రొఫెసర్ ఆండ్రెస్ ఘెజ్ తో సన్నిహితంగా కలిసి పనిచేశారు. ఈ టెలిస్కోపు ఖగోళ విజ్ఞానంలో,భౌతిక శాస్త్రంలో వినూత్నప్రశ్నలకు సమాధానం ఇవ్వడానికి అవసరమైన పరిశీలనలను సేకరించడానికి ఇంకా ఎక్కువ సామర్థ్యాలతో సౌకర్యాలను అందిస్తుందని భావిస్తున్నారు.
, Mob: 9557470888 ని సంప్రదించవచ్చు)
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మోడీ ప్రభుత్వం ఉద్యోగుల శ్రేయస్సుకి కట్టుబడి ఉంది, వారి సమస్యలకు న్యాయబద్ధ పరిష్కారం : డాక్టర్ జితేంద్ర సింగ్
ఈశాన్య ప్రాంతం అభివృద్ధి , పీఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్ష శాఖ ల సహాయ మంత్రి  డాక్టర్ జితేంద్ర సింగ్ ఇంటరాక్టివ్ వీడియో కాన్ఫరెన్సింగ్ ద్వారా డిఓపిటి, డిఏపిఆర్జీ, డిఓపీపీడబ్ల్యూ కి చెందిన అధికారులు సెక్షన్ ఆఫీసర్ల స్థాయి వరకు ఉన్న మూడు విభాగాల సిబ్బంది తో ఈ రోజు సంభాషించారు. కోవిడ్ మహమ్మారి సమయంలో ఇదొక వినూత్న చొరవ.
డాక్టర్ సింగ్ మాట్లాడుతూ, మోడీ ప్రభుత్వం ఉద్యోగుల శ్రేయస్సు కోసం కట్టుబడి ఉందని, వారి సంక్షేమం పట్ల ప్రత్యేక శ్రద్ధ చూపుతుందని అన్నారు. కోవిడ్ సంక్షోభం సమయంలో, కార్యాలయాలలో కేవలం 33 శాతం మంది సిబ్బందితో చాలా ఆరోగ్యకరమైన వర్క్ ఫ్రమ్ హోమ్ ఆర్డర్ను అనుసరిస్తున్నారని, పనిలో ఇది స్నేహపూర్వక వాతావరణానికి గొప్ప సాక్ష్యమని ఆయన అన్నారు.
లాక్డౌన్ ఎత్తివేసిన తర్వాత, ప్రమోషన్లతో సహా వారి సమస్యలన్నింటినీ జాగ్రత్తగా చూసుకుంటామని డాక్టర్ జితేంద్ర సింగ్ సిబ్బందికి, అధికారులకు హామీ ఇచ్చారు. అయితే, ఈ ఏడాది జనవరిలో 400 కి పైగా ప్రమోషన్లకు ఉత్తర్వులు జారీ చేసినట్లు ఆయన తెలిపారు.
కొత్త పని వాతావరణంలో ఈ సదస్సు ప్రధాన ఆలోచన- ఉద్యోగులు, వారి కుటుంబాల శ్రేయస్సును తెలుసుకోవడం. వారి సమస్యల పరిష్కరించడం అని డాక్టర్ జితేంద్ర సింగ్ అన్నారు. సిబ్బంది మంత్రిత్వ శాఖ ఇతర మంత్రిత్వ శాఖల పనితీరు నిబంధనలను రూపొందిస్తుందని, ఇటువంటి సమావేశాన్ని నిర్వహించడానికి ఇతర మంత్రిత్వ శాఖలు కూడా చర్యలు తీసుకుంటాయని ఆశాభావం వ్యక్తం చేశారు. డిఏపిఆర్జీ కార్యదర్శి డాక్టర్ క్షత్రపతి శివాజీ, డిఓపిటి కార్యదర్శి డాక్టర్ సి. చంద్రమౌళి, ఇతర సీనియర్ అధికారులు సమావేశంలో పాల్గొన్నారు.
<><><><><>
(